CELEX: 31982R0794
Language: el
Date: 1982-04-02 00:00:00
Title: Κανονισμός (EOK) αριθ. 794/82 τού Συμβουλίου τής 2ας Απριλίου 1982 περί τροποποιήσεως τού κανονισμού (EOK) αριθ. 878/77 περί τών τιμών συναλλάγματος πού θά εφαρμόζονται στόν γεωργικό τομέα όσον αφορά τή δανική κορόνα

Avis juridique important

|

31982R0794

Κανονισμός (EOK) αριθ. 794/82 τού Συμβουλίου τής 2ας Απριλίου 1982 περί τροποποιήσεως τού κανονισμού (EOK) αριθ. 878/77 περί τών τιμών συναλλάγματος πού θά εφαρμόζονται στόν γεωργικό τομέα όσον αφορά τή δανική κορόνα  

Επίσημη Εφημερίδα αριθ. L 091 της 05/04/1982 σ. 0007 - 0008

***** ΚΑΝΟΝΙΣΜΟΣ (ΕΟΚ) αριθ. 794/82 ΤΟΥ ΣΥΜΒΟΥΛΙΟΥ  της 2ας Απριλίου 1982  περί τροποποιήσεως του κανονισμού (ΕΟΚ) αριθ. 878/77 περί των τιμών συναλλάγματος που θα εφαρμόζονται στον γεωργικό τομέα όσον αφορά τη δανική κορόνα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 28, 43, και 235,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμοσθούν στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  Εκτιμώντας:  ότι οι αντιπροσωπευτικές τιμές που εφαρμόζονται σήμερα καθορίσθηκαν με τον κανονισμό (ΕΟΚ) αριθ. 878/77 (4), όπως τροποποιήθηκε τελευταία από τον κανονισμό (ΕΟΚ) αριθ. 2923/81 (5)· ότι κρίνεται σκόπιμο να καθορισθεί για τη δανική κορόνα νέα αντιπροσωπευτική τιμή που θα είναι πλησιέστερη στη σημερινή οικονομική πραγματικότητα·  ότι για την προσαρμογή αυτών των τιμών πρέπει να ληφθούν υπόψη οι συνέπειές της, ιδίως για τις τιμές, καθώς και η υπάρχουσα κατάσταση στα ενδιαφερόμενα Κράτη μέλη· ότι, κυρίως για το λόγο αυτό, είναι αναγκαίο να προβλεφθεί ότι αυτή η νέα τιμή θα εφαρμοσθεί αμέσως σε όλους τους γεωργικούς τομείς·  ότι θα ζητηθεί η γνώμη της Νομισματικής Επιτροπής και ότι, λόγω του επείγοντος, πρέπει να θεσπισθούν τα μέτρα που προβλέπεται να ληφθούν υπό τις προϋποθέσεις που προβλέπονται στο άρθρο 3 παράγραφος 2 του κανονισμού αριθ. 129,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙ του κανονισμού (ΕΟΚ) αριθ. 878/77 αντικαθίσταται από το παράρτημα που αναφέρεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει στις 5 Απριλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 2 Απριλίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) Γνώμη που διατυπώθηκε στις 26 Μαρτίου 1982 (δεν έχει ακόμη δημοσιευθεί στην Επίσημη Εφημερίδα).  (4) ΕΕ αριθ. L 106 της 29. 4. 1977, σ. 27.  (5) ΕΕ αριθ. L 291 της 12. 10. 1981, σ. 1.  ΠΑΡΑΡΤΗΜΑ  «ΠΑΡΑΡΤΗΜΑ ΙΙ  ΔΑΝΙΑ  1. 1 ECU = 8,06288 δανικές κορόνες.  Αυτή η τιμή εφαρμόζεται από τις 5 Απριλίου 1982.  2. Μέχρι την ημερομηνία που αναφέρεται στο σημείο 1, εφαρμόζεται η ακόλουθη τιμή:  1 ECU = 7,91917 δανικές κορόνες.»